SPALI รายได้โต! หนุนกำไรไตรมาส 3 พุ่ง 60% ทะลุ 2.7 พันลบ.
SPALI รายงานกำไรไตรมาส 3/65 อยู่ที่ 2.7 พันล้านบาท โต 60% จากปีก่อนกำไร 1.7 พันล้านบาท ส่วนงบ 9 เดือนกำไร 6 พันลบ. เพิ่มขึ้น 43% จากปีก่อนกำไร 4.1 พันลบ. 
SPALI รายงานกำไรไตรมาส 3/65 อยู่ที่ 2.7 พันล้านบาท โต 60% จากปีก่อนกำไร 1.7 พันล้านบาท ส่วนงบ 9 เดือนกำไร 6 พันลบ. เพิ่มขึ้น 43% จากปีก่อนกำไร 4.1 พันลบ.
8 พ.ย. 2565

บริษัท ศุภาลัย จำกัด (มหาชน) หรือ SPALI รายงานผลการดำเนินงานงวดไตรมาส 3 และงวด 9 เดือนแรกของปี 2565 มีกำไรสุทธิ ดังนี้

โดยปัจจัยที่ส่งผลให้กำไรเติบโตมาจากรายได้จากการโอนกรรมสิทธิอสังหาริมทรัพย์เท่ากับ 11,068.04 ล้านบาท เพิ่มขึ้นจากงวดเดียวกันของปี ก่อน 3,690.37 ล้านบาท คิดเป็นเพิ่มขึ้น 50% แบ่งเป็นรายได้จากการโอนกรรมสิทธิ์บ้านและทาวน์เฮ้าส์ 47% และที่เหลือ 53% เป็นรายได้จากการโอนกรรมสิทธิ์อาคารชุด
โดยในปีนี้บริษัทฯ มีโครงการอาคารชุดที่สร้างเสร็จและครบกำหนดโอนกรรมสิทธิ์ทั้งหมด 7 โครงการ โดยเริ่มทยอยโอนกรรมสิทธิ์ตั้งแต่ช่วงปลายไตรมาส 1 ของปี 2565 ขณะที่ในปี 2564 บริษัทฯ มีโครงการอาคารชุดที่สร้างเสร็จและครบกำหนดโอนกรรมสิทธิ์เพียง 4 โครงการ โดยเริ่มโอนกรรมสิทธิ์ในช่วงปลายไตรมาส 2
ด้านส่วนแบ่งกําไรจากเงินลงทุนในการร่วมค้าและบริษัทร่วมเท่ากับ 84.80 ล้านบาท เพิ่มขึ้นจากงวดเดียวกันของปีก่อน 76.00 ล้านบาท คิดเป็นเพิ่มขึ้น 864% เนื่องจากการโอนกรรมสิทธิ์ของหลายโครงการในประเทศออสเตรเลียในปี 2565 ครบกําหนดการโอนกรรมสิทธิ์ในช่วงครึ่งปีหลังขณะที่ปีก่อนส่วนใหญ่จะโอนกรรมสิทธิ์ช่วงครึ่งปีแรก